OzLabs/hebrew-wiki-articles huggingface dataset:
מואיז סאהי

מואיז אורל דיון סאהי (בצרפתית: Moïse Orell Dion Sahi; נולד ב-20 בדצמבר 2001 באביג'אן שבחוף השנהב) הוא כדורגלן איווארי המשחק בעמדת החלוץ בקבוצת שטרסבורג מליגת העל הצרפתית.

== קריירת מועדונים ==
סאהי החל את הקריירה המקצוענית שלו בקבוצה AFE מליגת העל המאלית. בשנת 2021 חתם סאהי בשטרסבורג מליגת העל הצרפתית. ב-4 באפריל 2021 ערך את הופעת הבכורה שלו במועדון, בניצחון 2–3 על ז'ירונדן דה בורדו במסגרת המחזור ה-31 בליגה לעונת 2020/2021. ב-10 באפריל 2021 הבקיע את שער הבכורה שלו במועדון, בהפסד 1–4 לפריז סן-ז'רמן במסגרת המחזור ה-32 בליגה.

ב-3 באוגוסט 2022 הושאל סאהי לאנסי מליגת המשנה הצרפתית. סאהי ערך 36 הופעות ליגה במהלך עונה זו, בהן הבקיע 15 שערים, והיה לאחת מנקודות האור הבודדות עבור אנסי, שירדה לליגה הצרפתית השלישית.

== קישורים חיצוניים ==

== הערות שוליים ==

קטגוריה:כדורגלנים מחוף השנהב
קטגוריה:חלוצי כדורגל מחוף השנהב
קטגוריה:כדורגלני שטרסבורג
קטגוריה:איבוארים שנולדו ב-2001
אפרודיטידיאה

אפרודיטידיאה (שם מדעי: Aphroditidae) היא משפחה של תולעים טבעתיות השייכת לסדרת הפילודוסידה (Phyllodocida). <ref></ref>

== סוגים ==
סוגים:<ref name="GBIF"><cite class="citation web cs1" data-ve-ignore="true">[https://www.gbif.org/species/3579 "Aphroditidae"]. www.gbif.org<span class="reference-accessdate">. Retrieved <span class="nowrap">12 May</span> 2021</span>.</cite></ref>
* אפרודיטה (Aphrodita), מיון <small>לינאוס, 1758</small>
* אפרוגניה, מיון <small>קינברג, 1856</small>
* סיאניפה, מיון <small>לוקאס, 1840</small>

==קישורים חיצוניים==

== הערות שוליים ==

קטגוריה:רב-זיפיות
עכבר ים

מראה מהגב אחרי שהוצא מהמים
עכבר הים (Aphrodita aculeata) הוא תולעת רב-זיפית ימית המצויה בצפון האוקיינוס האטלנטי, בים הצפוני, בים הבלטי ובים התיכון. עכבר הים בדרך כלל קבור בחול, ראשו מתחפר קודם. הוא נמצא בעומקים של למעלה מ-3 ק"מ. <ref></ref>

== אטימולוגיה ==
שמו של הסוג נלקח מאפרודיטה, אלת האהבה היוונית העתיקה, בגלל דמיון כביכול לאיברי המין הנשיים.<ref name="ThoughtCo"></ref> השם האנגלי עשוי לנבוע מהדמיון לעכבר מצוי שאותו ראו אלה שזיהו אותו כשנשטף אל החוף. <ref></ref> פירוש השם הספציפי aculeata הוא "קוצני" בלטינית.

== תיאור ==
גופו של עכבר הים מכוסה במחצלת צפופה של סטים (Setae, מבנים דמויי שיער). <ref></ref> מבוגרים הם בדרך כלל בגודל 10–20 ס"מ.

== צבעוניות מבנית ==
הקוצים, או הסטים (setae),<ref><cite class="citation encyclopaedia cs1" data-ve-ignore="true">[http://www.britannica.com/EBchecked/topic/530649/sea-mouse "sea mouse"]. Encyclopædia Britannica. Encyclopædia Britannica, Inc.<span class="reference-accessdate"> Retrieved <span class="nowrap">April 26,</span> 2012</span>.</cite></ref> על גבו המדורג של עכבר הים הם אחת מתכונותיו הייחודיות. בדרך כלל, לקוצים יש ברק אדום עמוק, המרתיע טורפים, אבל כשהאור מאיר עליהם בניצב, הם ירוקים וכחולים, דוגמה להנדסה פוטונית אצל אורגניזם. צבעוניות מבנית זאת היא מנגנון הגנה המרתיע טורפים פוטנציאליים. את האפקט מפיקים גלילים משושים רבים בתוך הקוצים, ה"מתפקדים הרבה יותר ביעילות מסיבים אופטיים מעשה ידי אדם".<ref name="bbc"></ref>

== מזון ==
עכבר הים הוא טורף פעיל <ref><cite class="citation web cs1" data-ve-ignore="true" id="CITEREFTyler">Tyler, Lizzie. [http://www.marlin.ac.uk/biotic/browse.php?sp=4405 "BIOTIC Species Information for Aphrodita aculeata"]. Biological Traits Information Catalogue<span class="reference-accessdate">. Retrieved <span class="nowrap">24 December</span> 2014</span>.</cite></ref> הניזון בעיקר מסרטנים קטנים, סרטנים נזירים ותולעים רב-זיפיות אחרות כולל Pectinaria והוא נצפה כשהוא אוכל תולעים רב-זיפיות מעל פי שלושה מאורך גופו. הוא אוכל בלילה כשהוא קבור חלקית בחול.

== הערות שוליים ==

== קישורים חיצוניים ==

* [http://www.marlin.ac.uk/speciesinformation.php?speciesID=2564 מרלין: עכבר ים]
* [http://www.marlin.ac.uk/biotic/browse.php?sp=4405 מידע על Aphrodita aculeata]
קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1758
קטגוריה:רב-זיפיות
קטגוריה:תולעים טורפות
קטגוריה:בעלי חיים ימיים באירופה
מוסון (סדרת לוויינים)

לוויין בתערוכה
מוסון (ברוסית:Муссон), הייתה סדרת לוויינים שפותחה בברית המועצות ושיגורים נמשכו ברוסיה. השיגורים בוצעו בשנים 1981–1994. מטרת הלוויינים הייתה לבצע עדכון קואורדינטות של נקודות שונות על פני כדור הארץ בדיוק גבוה מלווייני סדרה ספירה שקדמה לה. 

פיתוח הלוויינים החל לפי החלטת ממשלת ברית המועצות משנת 1977. הזמנה הועברה ל"מערכות המידע הלווייניות רשטניוב" שהחלה את הפיתוח. הלוויין הראשון שוגר בשנת 1981 ונכשל. מערכת הוכרזה כמבצעית לאחר סיום הבדיקות בשנת 1986 (אחרי השיגור השביעי). על בסיס תוצאות המדידות הוכנה מערכת קואורדינטות מעודכנת.

כול הלוויינים שוגרו תחת שם "קוסמוס" מקוסמודרום פלסצק בעזרת משגר מדגם ציקלון 3. רק לוויין אחרון בסדרה קיבל שם "GEO-IK". לוויינים ששוגרו לאחר התפרקות ברית המועצות השתמשו באותו משגר שנבנה באוקראינה. בסך הכול בוצעו 14 שיגורים, רק הדיגור הראשון לא הצליח עקב תקלה בשלב השני של המשגר.

משקל הלוויינים היה 1,610 ק"ג. על הלוויין הותקן פאנל סולארי בהספק 360 ו"ט. גוף הלוויין היה גליל בקוטר של כ-2,36 מ' ובאורך של כ-6 מ'. בתוכו הותקן מכשור שונה. המיכשור כלל 5 מכשירים שונים שהיו מאפשרים לחשב מיקום הלוויין בדיוק שונה עד למס' סנטימטרים.

אורך חיים טיפוסי של הלוויין היה שנה-שנתיים. הלוויין האחרון של הסדרה הפסיק לפעול בשנת 1995.

במהלך המאה ה-21 ברוסיה שוגרו לוויינים מדגם "GEO-IK 2" לאותה מטרה.

==קישורים חיצוניים==
* [http://www.astronautix.com/g/geo-ik.html לווייני מוסון]
* [https://space.skyrocket.de/doc_sdat/geo-ik.htm תיאור השיגורים]
* [https://www.russianspaceweb.com/musson.html תיאור הלוויינים]
* [https://archive.today/20121225161249/kik-sssr.narod.ru/Geodesy.htm תיאור המערכת] 

קטגוריה:לוויינים סובייטיים
קטגוריה:לוויינים רוסיים
לנארט ליונג

קרל הילמר לנארט ליונג (בשוודית: Karl Hilmer Lennart Ljung; 13 במרץ 1921 - 19 בנובמבר 1990) היה גנרל שוודי אשר היה המפקד העליון (מקביל לרמטכ"ל) השישי של צבא שוודיה.

==ביוגרפיה==
ליונג נולד בסולפטיה ב-13 במרץ 1921. אביו היה האופטמן בצבא השוודי. הוא סיים את לימודיו ב-1941 וב-1944 התגייס לצבא והוסמך כלויטננט משנה. בין 1952-1954 הוא למד במכללת הסגל של הצבא השוודי. ב-1953 הוא הועלה לדרגת האופטמן ועבר קורס במכללת הפיקוד והמטה של ארצות הברית בפורט ליוונוורת, קנזס. ב-1960 הוא הוצב ברגימנט הרגלים הצפוני של סקניה. בין 1962–1963 הא עבד כמורה במכללת הסגל של הצבא השוודי. ב-1964 הוא הועלה לדרגת אוברסט-לויטננט והוצב ברגימנט גוטלנד. ב-1966 הוא הועלה לדרגת אוברסט. ב-1968 הוא מונה למפקד רגימנט אפלנד, וב-1971 הועבר לתפקיד מפקד המחוז הצבאי המזרחי. ב-1972 הוא הועלה לדרגת גנרל-מאיור. ב-1974 הוא הועבר לפקד על המחוז הצבאי המערבי. ב-1976 הוא הועלה לדרגת גנרל-לויטננט.

ב-30 בספטמבר 1978 מונה ליונג למפקד העליון (מקביל לרמטכ"ל). בתקופת כהונתו הוא נאלץ להתמודד עם "ציד הצוללות" - באוקטובר 1981, הצוללת הסובייטית U 137 חדרה למים הטריטוריאליים של שוודיה, ועלתה על שרטון בארכיפלג בלקיניה. אירוע זה גרם לבהלה המונית בשוודיה, ומאז ועד סוף שנות ה-80 דווח על מקרים רבים שבהם צוללות, לכאורה סובייטיות, חדרו למימי שוודיה. חיל הים השוודי נאלץ להגביר את מאמציו בתחום הלוחמה נגד צוללות, ומראה מסוקים ימיים משליכים פצצות עומק בסמוך לחוף, הפך לדבר שבשגרה ונותר אחד הדימויים האייקוניים ביותר של המלחמה הקרה בתודעה השוודית. למרות זאת, ליונג החליט לנטוש את שיתוף הפעולה החשאי של שוודיה עם נאט"ו.

ב-30 בספטמבר 1986 סיים ליונג את תפקידו ומונה לראש המטה הצבאי של הוד מלכותו. הוא נפטר בסטוקהולם ב-19 בנובמבר 1990.

==קישורים חיצוניים==

* [https://gravar.se/forsamling/soderhamn-sandarne-forsamling/soderhamns-kyrkogard/22/karl-hilmer-lennart-ljung-dc739 לנארט ליונג] באתר gravar

קטגוריה:גנרלים שוודים
קטגוריה:המפקד העליון של הכוחות המזוינים של שוודיה
קטגוריה:שוודים מעוטרי אות לגיון ההצטיינות
קטגוריה:שוודים שנולדו ב-1921
קטגוריה:נפטרים ב-1990
פילודוסידה

פילודוסידה (Phyllodocida) היא סדרה של תולעים רב-זיפיות במחלקה אסיקולטה (Aciculata).<ref name="WoRMS">[http://www.marinespecies.org/aphia.php?p=taxdetails&id=892 World Register of Marine Species]</ref> תולעים אלה הן לרוב ימיות, אם כי חלקן נמצאות במים מליחים. רובן יצורים מיונטיים פעילים, הנעים על פני השטח, חופרים במשקעים או חיים בסדקים בסלע. חלקן בונות צינורות שבהם הן חיות וחלקן חיות בים הפתוח, שוחות בעמודי מים. לפי הערכות יש בסדרה יותר מ-4,600 מינים שזוהו.

== מאפיינים ==
פילודוסידה הן תולעים מפולחות וגודלן נע בין מילימטרים בודדים למעל מטר. כל קטע נושא זוג פרפודיות (בליטות) דמויות משוט. בפרוסטומיום (ראש התולעת, חלקה הקדמי) יש בדרך כלל זוג עיניים או שני זוגות, זוג מחושי גב, זוג מחושי גחון וזוג איברים על הצוואר. הפריסטומיום (החלק הקדמי של הגוף מיד אחרי הפרוסטומיום) הוא טבעת המוסתרת לרוב על ידי הפרוסטומיום והחלק הראשון. לפילודוסידה יש חדק שרירי עם זוג לסתות או יותר. הקטעים האמצעיים נוטים להיות שונים מאלה שנמצאים מאחור. יש להם צירי גב וגחון מוגדלים (ספחים עדינים), אונות פרפודיאליות (דמויות רגליים) וזיפים (Chaeta). למינים מסוימים יש נספחים בעלי תפקידים מיוחדים אך לרובם יש מקטעים רבים הדומים זה לזה אך משתנים בגודלם ובצורתם לאורך הגוף ללא שינויים פתאומיים בזיפים ובאונות דמויות הרגליים.<ref name="Tolweb">[http://tolweb.org/Phyllodocida Tree of Life Web Project]</ref>

== ביולוגיה ==
תולעים בסדרה זו הן בדרך כלל טורפות או אוכלות נבלות.<ref>[http://www.eol.org/pages/2561579 Encyclopedia of Life]</ref>

== קשרים פילוגנטיים ==
שלוש תת-הקבוצות העיקריות הן אפרודיטיפורמיה (בהן משפחת האפרודיטידיאה), גליצריפורמיה ונרידיפורמיה. האפרודיטיפורמיה מאופיינת בנוכחות של כנפי חפיה, קשקשים על מקטעים מתחלפים. הגליצריפורמיה מאופיינות בנוכחות של פרוסטומיומים ייחודיים בצורת חרוט וטבעות. סיווג הנרידיפורמיה בעייתי יותר. אין לה מאפיינים משותפים המבדילים אותה מתת הקבוצות האחרות באופן אוניברסלי. קיימת הסכמה לגבי המונופילטיות של קבוצה הכוללת את משפחות ה-Hesionidae, Nereididae ו-Chrysopetalidae, אך הדעות חלוקות לגבי Pilargidae, ומחקרים מולקולריים ומורפולוגיים נמשכים.<ref>Glasby, C.J. 1993. </ref><ref>Pleijel, F., and Dahlgren, T.G. 1998. </ref><ref>Dahlgren, T.G., Lundberg, J., Pleijel, F., and Sundberg, P. 2000. </ref>

== משפחות ==
משפחות מוכרות:

תת-סדר אפרודיטיפורמיה

: משפחת-על Aphroditoidea
:: Acoetidae
:: אפרודיטידיאה
:: Eulepethidae
:: Pholoidae
:: פולינואידיאה
:: Sigalionidae
: משפחת-על Chrysopetalacea
:: Chrysopetalidae
: משפחת-על Pisionacea
:: Pisionidae

תת סדר Glyceriformia

:: גליצרידיאה
:: Goniadidae
:: Lacydoniidae
:: Paralacydoniidae

תת-סדר Nereidiformia

:: Antonbruuniidae
:: Hesionidae
:: Nereidae
:: Pilargidae
:: Syllidae

תת-סדר Phyllodocida incertae sedis

:: Iospilidae
:: Nephtyidae
:: Sphaerodoridae
:: Tomopteridae
:: Typhloscocidae
:: Yndolaciidae

תת-סדר Phyllodociformia

: Alciopidae
: Lopadorrhynchidae
: Phyllodocidae
: Pontodoridae

טקסון ללא מקור

:: Nautiliniellidae

==קישורים חיצוניים==

== הערות שוליים ==

קטגוריה:רב-זיפיות
דיוויזיית השדה העשירית של הלופטוואפה

דיוויזיית השדה של הלופטוואפה ה-10 (בגרמנית: 10. Luftwaffen-Feld-Division), הייתה דיוויזיה של הוורמכאט במהלך מלחמת העולם השנייה.

== היסטוריה ==

הדיוויזיה הוקמה באוקטובר 1942 מעודפי אנשי צוות הקרקע של הלופטוואפה במערב גרמניה ולחמה בחזית הגרמנית-סובייטית מדצמבר 1942. ב-1 בנובמבר 1943 הועברה הדיוויזיה לוורמאכט ושמה שונה לדיוויזיית השדה ה-10 (L). באותה תקופה, דיוויזיית השדה של הלופטוואפה ה-10 הוצבה מול ראש הגשר של אורנינבאום בצפון רוסיה כחלק מהארמייה ה-18. הדיוויזיה פורקה ב-3 בפברואר 1944 ושרידי הדיוויזיה שולבו בדיוויזיית הרגלים ה-170.

== מפקדים ==
* ולטר ואדהן (25 בספטמבר 1942 - 5 בנובמבר 1943)
* הרמן פון ודל (5 בנובמבר 1943 - 29 בינואר 1944)

==קישורים חיצוניים==
* [https://www.lexikon-der-wehrmacht.de/Gliederungen/LWFelddivisionen/10LFD-R.htm דיוויזיית השדה של הלופטוואפה ה-10], באתר lexikon-der-wehrmacht 
* [https://www.lexikon-der-wehrmacht.de/Gliederungen/FelddivisionenL/10FDL-R.htm דיוויזיית השדה ה-10], באתר lexikon-der-wehrmacht 

10
קטגוריה:לופטוואפה
גלאם (סדרת טלוויזיה)

גלאם (באנגלית: Glamorous) היא סדרת טלוויזיה אמריקאית דרמה קומית שנוצרה על ידי ג'ורדון נרדינו, בכיכובם של קים קטרל ומיס בני. <ref></ref> הסדרה שודרה לראשונה בשירות הסטרימינג נטפליקס ב-22 ביוני 2023.

== עלילה ==
מרקו, חובב איפור צעיר, נשכר כעוזר של אשת העסקים ובעלת המותג הנושא את שמה, מדולין אדיסון. <ref></ref>

== שחקנים ודמויות ==
=== ראשי ===
* קים קטרל - מדולין אדיסון, דוגמנית-על לשעבר ומייסדת מותג היופי "Glamorous by Madolyn".
* מיס בני - מרקו מחייה, חובב איפור ואופנה שמגיע לעבודת חלומות כעוזרת השנייה של מדולין.
* ג'ייד פייטון - ונשיה קלהר, העוזרת הראשונה של מדולין שרוצה לקדם את הקריירה שלה
* זיין פיליפס - צ'אד אדיסון, בנה של מדולין ומנהל המכירות של "Glamorous by Madolyn"
* מייקל סו רוזן - בן, מעצב גרפי של "Glamorous by Madolyn" ומגלה עניין במרקו מהפגישה הראשונה שלהם.
* עיישה האריס - בריט, גרפיקה שעוצבה עבור "Glamorous by Madolyn" שיש לה רגשות לוונשיה.
* גרהם פארקהרסט - פרקר, ברוקר בעל ביטחון עצמי מוגזם ומשוא אהבה של מרקו.

=== תפקיד חוזר ===
* דיאנה-מריה ריבה - ג'וליה מחייה, אמו של מרקו ועורכת דין שמגיעה לעבוד עבור "Glamorous by Madolyn".
* ליסה גילרוי - אליסאסייס, מנהלת מדיה חברתית של "Glamorous by Madolyn"
* ריקרדו אנטוניו צ'ווירה - טדי, הנהג במשרה מלאה ואיש סודה של מדולין <ref></ref>
* מארק דקלין - ג'יימס, יוצר סרטים דוקומנטריים מובטל ומושא אהבתה של מדולין שהיא פוגשת במקרה במעלית.
* ניקול פאוור - מקינלי (Mykynnleigh), יועצת ארגונית שנשכרה על ידי חברת קוסמטיקה אחרת המעוניינת לרכוש את "Glamorous by Madolyn".
* דמיאן טריקס - דיזמל, שחקן דראג שמכיר למרקו את חיי הלילה בברוקלין.

בנוסף, קאלב הורן מככב כ-Nowhere, עוזר השיווק של מדולין.

== ביקורת ==
אתר הביקורות Rotten Tomatoes דיווח על דירוג של 55% על סמך 11 ביקורות, עם ציון ממוצע של 4.8/10. Metacritic, המשתמשת בממוצע משוקלל, העניקה לסדרה ציון של 57 מתוך 100 על סמך 7 מבקרים, מה שמציין "ביקורות מעורבות או ממוצעות".

==קישורים חיצוניים==

== הערות שוליים ==

קטגוריה:תוכניות טלוויזיה שמתרחשות בניו יורק
קטגוריה:אולפני CBS: תוכניות וסדרות
קטגוריה:סדרות טלוויזיה על מדיה חברתית
קטגוריה:תוכניות טלוויזיה בנושא להט"ב
קטגוריה:תוכניות טלוויזיה על אופנה
קטגוריה:נטפליקס: תוכניות וסדרות
פריסטומיום

הפריסטומיום (Peristomium) הוא מקטע הגוף האמיתי הראשון בגוף של תולעים טבעתיות בקצה הקדמי. הוא נמצא ישירות מאחורי הפרוסטומיום ומכיל את הפה, מחושים ולפעמים מחושי הזנה, שעשויים לגדול במקום זאת על הפרוסטומיום. אם קיים אצל התולעת לוע, הוא כלול גם בקטע זה, ויכול להיות כלול ב-20 מקטעים לכל היותר, תלוי במין.

הפרוסטומיום והפריסטומיום יכולים להתמזג או להיות מובחנים זה מזה, או להיות מורכבים במבנה משותף של טבעת פריסטומיאלית וכתר זרוע.

== הערות שוליים ==

קטגוריה:תולעים
פרוסטומיום

דגימת Augenerilepidonotus dictyolepis ממוזיאוני ויקטוריה המציגה את הפרוסטומיום עם מבנים בולטים המסומנים
פרוסטומיום (מיוונית עתיקה: "לפני הפה"; ברבים: prostomia; נקרא לפעמים גם "אקרון") הוא מקטע הגוף הראשון בגוף של תולעים טבעתיות בקצה הקדמי. הוא נמצא לפני הפה ולא כולל אותו. הוא בדרך כלל סיומת קטנה דמוית מדף או שפתיים מעל הצד הגבי של הפה. הפרוסטומיום יחד עם הפריסטומיום, הכולל את הפה והלוע, מרכיבים את ראש התולעת.
סריקה ב[[מיקרוסקופ אלקטרוני של סורק לילה אירופאי שזה עתה בקע (Eisenia hortensis) המראה את הפרוסטומיום]]

== תיאור ==
הפרוסטומיום הוא חלק מהראש ובו לפחות חלק מהמוח. לעיתים קרובות הוא נושא מבנים תחושתיים כמו העינית, המחושים ואברי המישוש.<ref name="Rouse 01"></ref> הוא עשוי לתפקד לשם חפיפה כשהתולעת אוכלת. הפרוסטומיום נושא תווים טקסונומיים רבים וצורתו והרכבו חשובים לקביעת הסיסטמטיקה של התולעת.

בנוסף לעיניים, למחושים ולמישוש, הפרוסטומיום יכול להכיל משושים (cirri). לחלק מהפרוסטומיה של רב-זיפיות יש הרחבה אחורית או רכס עם תפקוד חושי, הנקרא קרונקל (caruncle). איבר חישה נוסף, האיבר הגוני (nuchal organ) או וריאציה בשם כותפת עורפית (nuchal epaulette), הוא גומה כימו-חושית, ריסית או חריץ בקצה האחורי של הפרוסטומיום.<ref name="Blake 97"></ref>

== נספחים ==
יכולים להיות שלושה מחושים: זוג מחושי רוחב ומחוש חציוני אחד. לרוב מדובר במבנים פשוטים ומתחדדים, אך הם עשויים גם להיות מפורקים או מעוטרים. יש עיצובים שונים של המחושים הרוחביים והחציוניים. המחוש הצדדי מוכנס לעיתים לרוחב המחושים החציוניים או להפך. המחושים עשויים להיות באותו מישור. בחלק מהטקסונים אין מחושים צדדיים ויש רק מחוש תיכון בודד.

המשושות הן מבנים זוגיים ומועצבים הנוטים להיות ממוקמים בגחון ולרוחב. לעיתים קרובות הם קשורים לפה ועשויים להיות להם תפקידי האכלה או מישוש.

משוש טנטקולרי יכול להיות כל משוש מוארך הפונה קדימה ולעיתים ניתן למצוא אותו על הפרוסטומיום.

== ראו גם ==
* פריסטומיום

==קישורים חיצוניים==

== הערות שוליים ==

קטגוריה:תולעים
גאלופ קוריאה

גאלופ קוריאה (באנגלית: Gallup Korea; בקוריאנית: 한국갤럽) או מכון המחקר גאלופ קוריאה (באנגלית: Gallup Korea Research Institute; בקוריאנית: 한국갤럽조사연구소) היא חברת מחקר דרום קוריאנית שנוסדה על ידי פארק מו-יק ב-1974 והפכה לחברה ב ב-1997. היא ידועה בעיקר בשל ביצוע סקרים ציבוריים בנושאים פוליטיים, בידור, ספורט, כמו גם בנושאים חברתיים.

== היסטוריה ==
בשנת 1974, ייסד פארק מו-יק את חברת סקרי דעת הקהל הראשונה בקוריאה הדרומית, "סקרי קוריאה", בג'ונגנו-גו, סיאול. החברה הפכה לחברה ב ב-1979, לאחר משא ומתן עם שהחל שנתיים קודם. באותה שנה, בהסכמתו של ג'ורג' גאלופ לשימוש בלעדי בסימן המסחרי "גאלופ", שינתה החברה את שמה ל-"גאלופ קוריאה" או "מכון המחקר של גאלופ קוריאה".

בשנת 1987, גאלופ קוריאה, בראשות פארק מו-יק, הפכה לחברה הראשונה שניבאה בהצלחה את תוצאות הבחירות לנשיאות בדרום קוריאה. יתרה מזאת, היא חזתה באופן כמעט נכון את מספר הקולות שזכו המועמדים ב.

בשנות ה-90, גאלופ קוריאה הקימה, לראשונה בדרום קוריאה, מאגר מידע המוקדש לתוצאות סקרים.

בשנת 2006, גאלופ קוריאה בשיתוף עם החברה הסטטיסטית הקוריאנית, הקימה את הפרס האקדמי של גאלופ קוריאה (בקוריאנית: 한국갤럽학술상) כדי לעודד פיתוח סטטיסטיקה ופעילויות מחקר בתחומים קשורים. מאז הוא הפך לאחד הפרסים היוקרתיים ביותר בתחום הסטטיסטיקה בדרום קוריאה.

במרץ 2021 חתמה גאלופ קוריאה על מזכר הבנות עם להכנסת טכנולוגיית בינה מלאכותית בסקרי דעת קהל.

== שירותים ==
גאלופ קוריאה ידועה במחקרים ובסקרי דעת קהל שלה. היא עורכת סקרים ציבוריים תקופתיים שונים כדי לבדוק את הפופולריות וההשפעה הנוכחית של מנהיגים פוליטיים, בדרנים וספורטאים. בשנת 2012, היא פתחה תוכנית סקרים משלה בשם 'חוות הדעת היומית של גאלופ קוריאה', שבאמצעותה מוכרזות מדי שבוע תוצאות הסקר החדשות והן חופשיות לשימוש על ידי כל אחד. היא גם פרסמה ספרים, כולל מונוגרפיות וכתבי עת, המתבססים על הסקרים שלה מאז 1978.

== סקרים שנתיים ==

* 
* 
* 
* בדרן/קומיקאי השנה של גאלופ קוריאה
* ספורטאי השנה של גאלופ קוריאה

==קישורים חיצוניים==
* 

קטגוריה:חברות דרום קוריאניות
ספר דברי הימים למלכי יהודה

ספר דברי הימים למלכי יהודה הוא חיבור אבוד המוזכר בספר מלכים 15 פעמים.

== המקור לקיומו של הספר ==
בסוף פירוט קורותיהם של 15 מתוך 20 מלכי יהודה, משתמש ספר מלכים בנוסחת סיום קבועה . משפט זה נעדר מסוף סיפור חייהם של חמשת המלכים הבאים: אחזיה, עתליה, יהואחז, יהויכין וצדקיהו.

בחקר המקרא מקובל להניח כי "ספר דברי הימים למלכי יהודה" אינו ספר דברי הימים, כיוון שחלק הארי של ספר מלכים – אשר מזכיר את "ספר דברי הימים למלכי יהודה" – מתוארך לתקופת בית ראשון, בעוד שספר דברי הימים מתוארך ל, במהלך התקופה הפרסית בארץ ישראל.

== תוכן הספר ==
ניתן לשחזר את תוכנו המשוער של "ספר דברי הימים למלכי יהודה" לפי האזכורים שלו בספר מלכים. הספר הורכב כנראה מכרוניקות רשמיות של המלכים בממלכת יהודה, כפי שהיה מקובל ליצור בממלכות ב ב. ייתכן ש המוזכר במגילת אסתר הוא לא יותר מאשר העתקה סגנונית המבוססת על "ספר דברי הימים למלכי יהודה". שלמה המלך כנראה לא נכלל בתוך "ספר דברי הימים למלכי יהודה", אלא בספר אחר בשם .

==ראו גם==
* ספר הישר
* ספר מלחמות ה'

==קישורים חיצוניים==
* 

== ביאורים ==

==הערות שוליים==

קטגוריה:יצירות אבודות
קטגוריה:ספר מלכים
Israeli Salad

Israeli Salad הוא האלבום האינסטרומנטלי ה-12 (וההוצאה ה-45) של המפיק והמוזיקאי דה אלכימיסט. האלבום הוא אלבום קונספט, המבוסס כמעט כולו על דגימות ממוזיקה ישראלית. דה אלכימיסט הפיק בעצמו את כל האלבום, והוא יצא ב-26 במאי 2015 דרך חברת ALC Records.

== רקע ==
אביו של דה אלכמיסט הוא איש עסקים ישראלי. לאחר קניית תקליטים בישראל בזמן ביקור שם, בראיון לבילבורד ב-2012, <ref></ref> הצהיר דה אלכימיסט שהוא מתכנן ליצור אלבום אינסטרומנטלי כשכל הדגימות הן ממוזיקה ישראלית. הפרויקט התפתח הרבה יותר מאוחר, והוא הכריז עליו בסוף מרץ 2015.

כמו אלבומים אחרים של דה אלכימיסט, Israeli Salad הוא אלבום היפ הופ אינסטרומנטלי. באלבום שלו יש דגימות והקלטות רבות בעברית; בנוסף, חלק משמות השירים מכילים ביטויים בעברית (למשל "Shalom Alechem" - שלום עליכם, "Chetzi" - חצי) ואזכורים תרבותיים ישראליים.

== רשימת השמעה ==

== הערות שוליים ==

==קישורים חיצוניים==

קטגוריה:אלבומים שהופקו על ידי דה אלכימיסט
בריאן ראסט

בריאן ראסט (באנגלית: Brian Rast; נולד ב-8 בנובמבר 1981) הוא שחקן פוקר אמריקאי אשר זכה בשישה צמידי אליפות העולם בפוקר. נבחר להיכל התהילה של הפוקר ב-2023.

==ביוגרפיה==
ראסט למד באוניברסיטת סטנפורד, עד שעזב בכדי לשחק פוקר בצורה מקצוענית. הוא החל את דרכו במשחקי אונליין בפוקרסטארס ופולטילטפוקר תחת השם tsarrast. את הצלחתו הראשונה בטורנירים עשה כשהגיע למספר שולחנות גמר בטורנירים שונים בסוף שנות האלפיים, אך חותמו הראשון היה כאשר ניצח את טורניר ה-Pot Limit טקסס הולדם במסגרת אליפות העולם בפוקר וזכה בצמיד הראשון שלו, וכחודש לאחר מכן ניצח את אליפות שחקני הפוקר וזכה בצמיד השני שלו וב-1.7 מיליון דולר.

ב-2015 ראסט השתתף בטורניר ה-Super High Roller Bowl הראשון, בעל עלות כניסה של 500 אלף דולר, וזכה בו וב-7.5 מיליון דולר, זכייתו הגדולה ביותר. ב-2016 היה לשחקן השני אשר זכה באליפות שחקני הפוקר בפעם השנייה, כאשר זכה בצמיד השלישי שלו וב-1.3 מיליון דולר. ב-2018 המשיך להראות את יכולתיו במשחקי הפוקר השונים, כאשר ניצח באליפות ה- ובצמיד הרביעי שלו. ב-2021 זכה בצמיד ה-No Limit טקסס הולדם הראשון שלו והחמישי בסך הכל.

ב-2023 השווה את שיאו של מייקל מזרחי כאשר זכה בפעם השלישית באליפות שחקני הפוקר, וב-1.3 מיליון דולר. באותה השנה נבחר להיכל התהילה של הפוקר.

למרות הצלחתו בטורנירי פוקר, ובמסגרת אליפות העולם בפוקר בפרט, ראסט מוכר כשחקן Mixed Games, והוא משחק במשחקי הכסף בעלי הכניסה הגבוהים ביותר בעולם, ב-Ivey Room שבמלון ה-Aria, ובמקאו.

נכון ליוני 2023, ראסט זכה בסך של כ-25.2 מיליון דולר מטורנירי פוקר, כשמתוכם כ-9 מיליון דולר בסבב אליפות העולם.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
| 2011
| dir="ltr" | $1,500 Pot Limit Hold'em
| $227,232
|-
| 2011
| dir="ltr" | $50,000 Poker Player's Championship
| $1,720,328
|-
| 2016
| dir="ltr" | $50,000 Poker Player's Championship
| $1,296,097
|-
| 2018
| dir="ltr" | $10,000 No-Limit 2-7 Lowball Draw Championship
| $259,670
|-
| 2021
| dir="ltr" | $3,000 No Limit Hold'em 6-Handed
| $474,102
|-
| 2023
| dir="ltr" | $50,000 Poker Player's Championship
| $1,324,747
|}

== חיים אישיים ==
במהלך טיול לברזיל ב-2010, הכיר ראסט את ג'וליאנה קארלה קארלוס דה סילבה, איתה התחתן ב-2012.

==קישורים חיצוניים==

* 

== הערות שוליים ==

קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:חברי היכל התהילה של הפוקר
קטגוריה:אמריקאים שנולדו ב-1981
נץ אדום-חזה

נץ אדום-חזה (שם מדעי: Accipiter toussenelii) הוא נץ החי במערב אפריקה, הקרוי על שם חוקר הטבע הצרפתי אלפון טוסנל.<ref></ref> לרוב, נץ זה נחשב כתת-מין של הנץ האפריקאי, אך יש הטוענים שיש לסווגו כמין נפרד.<ref name=":0"></ref>

== סיווג ותת-מינים ==
הנץ אדום-החזה נחשב למין נפרד, בהתאם למדריך על ציפורים בעולם מאת ז'וזף דל חויו<ref></ref> ועל פי מקורות נוספים.<ref></ref> לפי סיווג זה אם מתייחסים לנץ אדום-חזה כמין, ניתן לחלקו לשתי קבוצות תת-מינים: הניצים המזרחיים (Accipiter toussenelii ו-Accipiter canescens), המצויים בין אגן הקונגו לדרום קמרון, והניצים המערביים (Accipiter macroscelides ו-Accipiter lopezi), המצויים בביוקו ובמערב קמרון.

יחד עם זאת, כאמור, לרוב מתייחסים לנץ אדום-החזה כתת-מין של הנץ האפריקאי. הסיבות העיקריות לכך הן זיווגים בין שתי הקבוצות והגיוון הרב בין פרטים בתוך כל קבוצה.<ref name=":0" />

== אזורי תפוצה ומחייה ==
נצים אדומי-חזה חיים ביערות ומנגרובים, ליד נהרות וביצות. ניתן למצוא אותם גם בשטחים מתורבתים - מטעים, פארקים וגנים. הם אינם נודדים, למעט תפוצת צעירים לשטחי מחיה חדשים.<ref name=":0" />

תפוצתו של נץ זה ותפוצתו של הנץ האפריקאי חופפות במערב אוגנדה ובדרום מזרח קונגו.<ref name=":0" />

== תיאור ==
מוטת הכנפיים של הנץ היא 18.3 - 20.3 ס"מ אצל הזכרים ו-20.4 - 24.3 20.4.24.3 סנטימטרים אצל הנקבות, הגדולות יותר. גם במשקל יש הבדל ניכר בין המינים: משקל הזכרים הוא 150 - 235 גרם ומשקל הנקבות 170 - 275 גרם.
אורך גופם של נצים אדומי-חזה הוא כשישים אחוז ממוטת כנפיהם.
לניצים הבוגרים עיניים ורגליים בצבעי צהוב-כתום.

בתת-המינים המזרחיים, אצל הבוגרים, פלג הגוף העליון אפור כהה, ופלג הגוף התחתון אדום-חום ולבן. כמו כן, הזנב מאופיין בגווני שחור עם סימנים לבנים גדולים. לעומת זאת, אצל הצעירים חסר הצבע האדום. פלג הגוף העליון שחור וללא סימנים, ופלג הגוף התחתון לבן.<ref name=":0" />

בתת-המינים המערביים, אצל הבוגרים, פלג הגוף העליון כהה גם הוא, אולם מופיעים גם צווארון אפור ופלג גוף תחתון אדום-חום ואפור. אצל הצעירים פלג הגוף העליון שחור-חום, ופלג הגוף התחתון לבן ומלווה בסימנים חומים.<ref name=":0" />

== מצב שימור ורבייה ==
אוכלוסיית הנץ אדום-החזה מתדלדלת, ככל הנראה כתוצאה מירידה באזורי המחיה. יחד עם זאת, הנץ יכול להתאקלם במהירות, ועדיין נפוץ מאוד.<ref name=":0" />

עונת הרבייה של הנץ אדום-החזה מתחילה בחודש יולי או באוגוסט, ומסתיימת בחודש פברואר. בניגוד לנץ האפריקאי, הנץ אדום-החזה עף בלהקות לעיתים רחוקות. הנצים בונים את קיניהם על ענפים ובפיצולי גזע של עצים גדולים, 6-20 מטרים מעל הקרקע, ומחביאים אותם בעזרת עלים וגפנים. הקן בנוי ממקלות ומרופד בעלים. הנקבה מטילה שתיים או שלוש ביצים (ולעיתים רחוקות ביצה אחת או ארבע). כמו אצל רוב הנציים, הנקבה דוגרת על הביצים ומטפלת בגוזלים, בעוד הזכר צד עבור מזון. כשהגוזלים גדלים, הנקבה מתחילה לצוד גם היא. הדגירה נמשכת בין ארבעה לחמישה שבועות, והגוזלים לומדים לעוף תוך 32 עד 36 ימים. כשנה לאחר לידתם, הגוזלים משירים את נוצותיהם ומגדלים נוצות של בוגרים.<ref name=":0" />

== תזונה ==
הנץ אדום-החזה ניזון בעיקר מצפרדעים ומסרטנים החיים במים מתוקים. הוא אוכל חרקים גדולים לעיתים קרובות יותר מאשר הנץ האפריקאי, ובנוסף לכך, אוכל גם לטאות, תולעים, יונקים ועופות קטנים. הוא צד לאורך היום, וגם בשעות הזריחה והשקיעה. כדי לתפוס טרף, הנץ מסתתר במארב בין עצי חופת היער או בסמוך לשבילים ולגופי מים. הוא עף במהירות בין העצים על מנת להפתיע את הטרף שלו.<ref name=":0" />

==קישורים חיצוניים==

== הערות שוליים ==
בן זקן (סרט)

בן זקן, הוא סרט קולנוע ישראלי משנת 2014 בבימויה של אפרת כורם, עם אלירז שדה ורום שושן בתפקידים הראשיים.

התסריט של אפרת כורם הוא על על אב חד הורי הנאבק בעצמו ובסביבתו כדי לשמור את בתו בחזקתו, אך גם מכיר בחוסר היכולת שלו לתפקד כאב.

הסרט צולם כולו באחד השיכונים באשקלון. לתפקיד הראשי נבחרה רום שושן, נערה בת 11 שזו לה הופעתה היחידה בקולנוע.

הסרט הוקרן לראשונה בפסטיבל קולנוע דרום בשדרות. זהו סרט הביכורים של כורם, בוגרת מכללת ספיר ששימשה בעבר כמנהלת האמנותית של הפסטיבל.

הסרט היה מועמד בפסטיבל הקולנוע ירושלים ובפסטיבל הקולנוע העצמאי בבואנוס איירס לסרט העלילתי הטוב ביותר. הוא הוצג גם במסגרת הפורום בפסטיבל הסרטים הבין-לאומי בברלין.

==תקציר העלילה==
משפחת בן זקן גרה באחד הבתים על עמודים באחד השיכונים באשקלון. בדירה גרים הסבתא דינה (חני אלימלך הרצל), הבן שלומי (אלירז שדה) ובתו רוחי (רום שושן).

שלומי הוא אב חד הורי לאחר שאשתו נטשה את המשפחה. הוא גר בבית אמו ומגדל שם את רוחי. רוחי בת 11 סובלת מהתנכלויות של תלמידים. היא אינה סובלת את דינה והאדם היחידי בו היא בוטחת הוא אביה שלומי.

שלומי עובד כשומר לילה ובבוקר מתקשה לעבוד במשמרת נוספת במתחם אותו מנהל אחיו ליאון.

ליאון (רונן עמר) הוא האח הגדול. הוא עובד כמנהל עבודה במפעל, נמצא בתהליך של חזרה בתשובה ומאזין לשיערי חיזוק של הרב דוד (דודו בן חמו). ומנסה להתרחק מחברתו החילונית ריקי (בתאל משיאן). הוא מנסה לשווא לעזור לשלומי ומפליא במכות את הפדופיל יאיר (רוני אלמליח) שמנסה למשוך לדירתו את רוחי.

שלומי נמצא במבוי סתום, אחיו רב אתו ומפטר אותו והוא מגיע למסקנה שלא יוכל להמשיך לגדל את רוחי בדירת הסבתא. רוחי מבקרת אצל פקידת הרווחה קמילה (אילנה אליאסי) והיא משכנעת אותה לעבור לפנימייה.

לבסוף יושבים רוחי ושלומי מול בתי השכונה וחושבים על העתיד המצפה להם.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|אלירז שדה
|שלומי בן זקן
|
|-
|רום שושן
|רוחי
|בתו של שלומי
|-
|חני אלימלך הרצל
|דינה
|סבתא
|-
|רונן עמר
|ליאון
|אחיו של שלומי
|-
|בתאל משיאן
|ריקי
|
|-
|אילנה אליאסי
|קמילה, פקידת רווחה
|בקול בלבד
|-
|דודו בן חמו
|הרב דוד
|
|-
|רוני אלמליח
|יאיר
|פדופיל
|-

|}

==קישורים חיצוניים==

*[https://www.youtube.com/watch?v=08zro41Qoqw קדימון לבן זקן], באתר יוטיוב
*[https://www.youtube.com/watch?v=SM_l8JKzp48 דיון על הסרט עם אפרת כורם, אלירז שדה ורום שושן], באתר יוטיוב

קטגוריה:סרטי 2014
קטגוריה:סרטים ישראליים
קטגוריה:סרטים בעברית
קטגוריה:סרטי דרמה ישראליים
קטגוריה:סרטי נאו ריאליזם
Faustix

מורטן ברנגסטראפ אולסן (בדנית: Morten Brangstrup Olsen; נולד ב-24 במאי 1989), המוכר תחת שם הבמה Faustix, הוא די ג'יי ומפיק מוזיקלי דני.

הוא היה מועמד מספר פעמים לפרסי המוזיקה הדנית ופרסי DeeJay הדני .<ref name="ref1"></ref><ref name="ref2"></ref>

== קריירה ==
ב-14 בינואר 2014, הוא התארח, ביחד עם אימאנו וקאי, בסינגל "Revolution" של דיפלו. השיר זכה לתואר הקלטה מסוג זהב מ-RIAA.<ref name="ref3"></ref><ref></ref>

ב-18 במרץ 2016, הוא הוציא, בשיתוף פעולה עם דייוויד ג'יי, את הסינגל "Come Closer". הסינגל הגיע, בשיאו, למקום ה-27 בדנמרק. כמו כן, השיר זכה באישור הקלטה מסוג זהב מ-IFPI Danmark.

ב-12 באוגוסט 2016, הוא הוציא, בשיתוף פעולה עם ברברה מולקו , את הסינגל "Don't U Worry". הסינגל הגיע, בשיאו, למקום ה-40 בדנמרק.

ב-2017, הוא הוציא, בשיתוף פעולה עם אלכסנדר אוסקר, את הסינגל "Somebody New". הסינגל הגיע, בשיאו, למקום ה-34 בדנמרק.

ב-12 באוקטובר 2018, הוא הוציא, בשיתוף פעולה עם ראני, את הסינגל "Crying in The Sun". הסינגל הגיע, בשיאו, למקום ה-36 בדנמרק.

ב-22 באוקטובר 2018, הוא הוציא, בשיתוף פעולה עם עידו בי וצוקי, את הסינגל "<bdi>Ara</bdi>".

ב-29 במרץ 2019, הוא הוציא את הסינגל "Thorns". הסינגל הגיע, בשיאו, למקום העשירי בדנמרק.

ב-26 ביולי 2019, הוא הוציא את הסינגל "Need You". הסינגל הגיע, בשיאו, למקום ה-27 בדנמרק.

ב-2019, הוא הוציא, בשיתוף פעולה עם Ude Af Kontrol, את הסינגל "Glemmer Alting". הסינגל הגיע, בשיאו, למקום ה-17 בדנמרק.

ב-27 בדצמבר 2019, הוא הוציא את אלבום האולפן הראשון שלו, OMG It's 2020.

ב-27 במרץ 2020, הוא הוציא, בשיתוף פעולה עם סקינז, את הסינגל "Glemmer Alting". הסינגל הגיע, בשיאו, למקום ה-37 בדנמרק.

ב-2020, הוא השתתף, לצד אסטה ביורק איוורסדוטיר , בעונה ה-17 של הגרסה הדנית לרוקדים עם כוכבים, Vild med dans , והיה המודח הרביעי.

ב-5 בפברואר 2021, הוא הוציא את אלבום האולפן השני שלו, Happy Place.

== חיים אישיים ==
הוא בזוגיות עם הבלוגרית אוקראינית-דנית אירינה אולסן . הם התחתנו ב-2019, ולהם שני ילדים (בן ובת).<ref></ref>

== קישורים חיצוניים ==

== הערות שוליים ==

קטגוריה:מפיקים מוזיקליים דנים
קטגוריה:רמיקסרים
קטגוריה:דנים שנולדו ב-1989
Ferrari

"Ferrari" (בעברית: פרארי) הוא סינגל של התקליטן והמפיק המוזיקלי הבריטי, ג'יימס הייפ, והזמר הבריטי, מיגי דלה רוזה, שיצא על ידי חברות התקליטים איילנד רקורדס ודה קרוס רקורדס, ב-15 במרץ 2022. בשיר קיימת דגימה מהשיר "I Need a Girl (Part Two)" של שון קומבס, גינוויין , לון , מריו וינאנס ותמי רוג'רי.<ref name="RKK"></ref>

נכון ליוני 2023, השיר הושמע למעלה מ-447 מיליון פעמים בספוטיפיי,<ref></ref> ולמעלה מ-24 מיליון פעמים ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|פלטינה
|70,000
|-
!בגליה (BEA)
|פלטינה
|40,000
|-
!קנדה (Music Canada)
|זהב
|40,000
|-
!דנמרק (IFPI Danmark)
|פלטינה
|90,000
|-
!צרפת (SNEP)
|זהב
|100,000
|-
!גרמניה (BVMI)
|פלטינה
|400,000
|-
!איטליה (FIMI)
|4× פלטינה
|400,000
|-
!פולין (ZPAV)
|2× פלטינה
|100,000
|-
!פורטוגל (AFP)
|פלטינה
|10,000
|-
!שווייץ (IFPI Switzerland)
|זהב
|10,000
|-
!הממלכה המאוחדת (BPI)
|פלטינה
|600,000
|-
! colspan="3" |סטרימינג
|-
!יוון (IFPI Greece)
|פלטינה
|2,000,000
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירים באנגלית
קטגוריה:שירים על מכוניות
קטגוריה:שירי מוזיקה אלקטרונית
קטגוריה:שירי מוזיקת האוס
קטגוריה:סינגלים בהוצאת איילנד רקורדס
מלטדאון אוטיסטי

מלטדאון אוטיסטי (Autistic meltdown "התמוטטות") הוא תגובה עוצמתית ובלתי נשלטת לסיטואציה מציפה, שקיימת אצל חלק מהאוטיסטים. המלטדאון מתבטא כהתפרצות רגשית אינטנסיבית ועשוי לכלול בכי, צעקות, אגרסיביות או פגיעה עצמית. מלטדאון נובע ממצוקה שעשויה להיגרם כתוצאה משינויים לא צפויים, מסיטואציות חברתיות מסוימות, או מהצפה חושית. בעוד שהעוצמה והתדירות של מלטדאון יכולה להשתנות, הבנת הטריגרים ויישום אסטרטגיות התמודדות יכולים לעזור לנהל ולהקל על חייהם של אוטיסטים ועל סביבתם.<ref></ref><ref></ref><ref name=":16"></ref><ref name=":17"></ref> מלטדאון אוטיסטי ושאטדאון אוטיסטי יכולים להוביל לשחיקה אוטיסטית.

== רקע ==
אוטיזם,<ref name=":34"></ref> הפרעה על רצף האוטיזם<ref></ref> או הספקטרום האוטיסטי הם שונות נוירולוגית<ref></ref><ref></ref> הנגרמת משילוב של גורמים סביבתיים, תורשתיים וגנטיים.<ref></ref> זוהי תסמונת קלינית המתאפיינת בקשיים שונים בתחום הקשרים הבין-אישיים, בתחום החברתי, השפתי והתקשורתי.<ref></ref><ref></ref> מאפיינים נוספים שבדרך כלל מופיעים אצל אוטיסטים<ref name=":34" /><ref></ref> הם התנהגות סטראוטיפית וחזרתית, תחומי עניין מצומצמים ובעיות בוויסות החושי ובוויסות הרגשי.<ref></ref>

אוטיסטים עשויים להתנהג בצורה שלא תמיד נראית קשורה לגמרי להבדל בגירוי התחושתי, על אף שעודף הגירויים הוא הגורם המרכזי להתנהגות. אדם שמתקשה לעבד מידע חושי עלול לחוות הצפה חושית, כך שגירויים רבים מדי עלולים לגרום ללחץ, לחרדה ואף לכאב פיזי.<ref name=":14"></ref> ההצפה החושית עשויה לגרום לסימני מצוקה, לחוסר יכולת לתקשר, ואף למלטדאון.<ref name=":13"></ref><ref></ref><ref></ref>

גם שאטדאון, בדומה למלטדאון, הוא סוג נוסף של תגובה להצפה חושית. השאטדאון מאופיין בנסיגה זמנית מאינטראקציה חברתית והוא כולל ירידה ביכולות התקשורתיות והקוגניטיביות. בניגוד למלטדאון, שמתבטא לעיתים קרובות כהתפרצות רגשית אינטנסיבית, שאטדאון מתבטא בנסיגה פנימה, כאשר הפרט הופך ללא-תקשורתי ונדמה כמנותק. שאטדאון בדרך כלל נגרם כתוצאה מעומס חושי, מתשישות חברתית או ממצוקה רגשית, והוא משמש כמנגנון התמודדות אצל אוטיסטים עם מצוקה שהם חשים עקב ההצפה. במהלך השאטדאון, האדם עשוי להתקשות לעבד מידע, לקבל החלטות או לתקשר עם אחרים. השאטדאון עשוי להשתנות במשכו ובעוצמתו, ולהימשך בין דקות ספורות למספר שעות.<ref name=":18"></ref><ref name=":19"></ref><ref></ref><ref></ref><ref name=":20"></ref>

אינטראקציות חברתיות ואירועים המוניים יכולים להיות מתישים בעבור אוטיסטים, ולהוביל להצפה חושית או לתגובות כמו מלטדאון או שאטדאון. לכן, הקפדה על זמן שבו האדם נמצא לבדו חשובה לתחושת הרווחה של אוטיסטים רבים.<ref></ref><ref></ref><ref></ref>

== הערות שוליים ==

קטגוריה:הקשת האוטיסטית
רוסטוק סיוולבס

רוסטוק סיוולבס (בגרמנית: Rostock Seawolves) הוא מועדון כדורסל גרמני מרוסטוק, מקלנבורג-מערב פומרניה, המשחק בבונדסליגה בכדורסל וביורופקאפ.

== היסטוריה ==
אולם הביתי של המועדון]]
המועדון נוסד בשנת 1994 על ידי חברי קהילת הספורט (Sportgemeinschaft) ואוניברסיטת רוסטוק. הקבוצה עלתה לליגה האזורית הראשונה (הליגה הרביעית במדינה) ב-2007, אך ירדה בחזרה לאחר עונה אחת. ב-2012 הצליחה הקבוצה להישאר בליגת החובבים הגבוהה ביותר בגרמניה לראשונה, וסיימה במקום החמישי. בקיץ 2012 שונה שם הקבוצה מ-EBC מקלנבורג לרוסטוק סיוולבס.

בעונת 2013/14 סיימה במקום הראשון בטבלה ועלתה ל-ProB צפון, הליגה השלישית.

פסק זמן, אפריל 2023.]]
במאי 2018, לאחר שעלו ל, החתימו הסיוולבס את מילאן שקובאלי למאמן. ב-2022 עלתה הקבוצה לראשונה לליגת העל הגרמנית בכדורסל לאחר ניצחון על טיבינגן, וביוני 2023 השתתפה הקבוצה לראשונה במפעל אירופי, ונרשמה לעונת 2023/2024 ביורופקאפ.

== קישורים חיצוניים ==
* 
* [http://www.zweite-basketball-bundesliga.de/teams/kader/552/ פרופיל], באתר ליגת העל הגרמנית בכדורסל
* [https://basketball.eurobasket.com/team/Germany/Rostock-Seawolves/1774 פרופיל], Eurobasket.com

== הערות שוליים ==

קטגוריה:קבוצות כדורסל גרמניות
קטגוריה:רוסטוק
קטגוריה:מקלנבורג-מערב פומרניה: ספורט
אדולף בולם

קרסבינה ובולם ב"תמר"
אדולף רודולפוביץ' בולם (ברוסית: Адольф Рудольфович Больм 25 בספטמבר 1884 - 16 באפריל 1951) היה רקדן בלט וכוריאוגרף רוסי-אמריקאי, ממוצא גרמני.

== ביוגרפיה ==
בולם סיים את לימודיו בבית הספר האימפריאלי לבלט בסנקט פטרבורג בשנת 1904 (מורו היה פלאטון קרסבין). ובאותה שנה היה לרקדן בבלט מריאינסקי. בשנים 1908 ו-1909 ארגן מסע הופעות באירופה עם אנה פבלובה.

בהמשך עבד בשיתוף פעולה עם בלט רוס של דיאגילב בפריז, לצד כמה רקדנים אחרים ממריאינסקי. ב-1917, במהלך חלקו השני של מסע הופעות אמריקאי בן שני חלקים שארגן בלט רוס (ללא דיאגילב, אבל עם וצלב ניז'ינסקי, נפגע בולם בהצגת הבלט "תמר". הפגיעה הייתה חמורה, והוא אושפז בבית חולים לזמן ממושך, פרש ממסע ההופעות ונשאר בארצות הברית. ב-1917 גם הדריך את הבלרינה הצעירה רות פייג'. בהמשך דרכו ארגן את "בלט אינטיים" בניו יורק ויצר כוריאוגרפיה למטרופוליטן אופרה. בולם ורות פייג' הופיעו יחד בסרט מחול נסיוני בשם "מחול המוות" (1922) שביים דדלי מרפי..

ב-191/9 עבר לשיקגו, ששימשה לו בסיס יציאה להוראת בלט ברחבי ארצות הברית. מ-1921 עד 1923, למשל, הזמינה אותו נלי קורניש לנהל את תוכנית הקיץ המרוכזת בבית ספרה (כיום קורניש קולג' לאמנויות) בסיאטל.
הוא הפיק שם יצירות מקוריות, כגון "הגרגוילים של נוטר דאם" ב-1922.

בשנת 1929 עבר בולם לקליפורניה. ב-1933, עם פתיחת בית האופרה - יד זיכרון לנופלים, ייסדה האופרה של סן פרנסיסקו את בלט האופרה של סן פרנסיסקו בניהולו של בולם כמנהל בלט. ב-2 ביוני 1933, עוד לפני שהחלה להפיק מחולות לאופרות, התחילה להקת בלט סן פרנסיסקו להציג תוכניות עצמאיות של מחול בלבד.

בולם המשיך לעבוד בקליפורניה ובניו יורק עד 1947. הוא היה אחד מחמשת הכוריאוגרפים שלקחו חלק בעונת 1940 של תיאטרון הבלט החדש של ניו יורק. הופעתו האחרונה על הבמה הייתה ב-1943, בתפקיד המור בפטרושקה בהוליווד בול עם תיאטרון הבלט. הכוריאוגרפיה האחרונה שלו הייתה לבלט סן פרנסיסקו: "מפיסטו" ב-1947, למוזיקה של "ואלס מפיסטו" מאת פרנץ ליסט, בלט שהוחזר לבמה בשנת 1948.

== קישורים חיצוניים ==

* 

<div class="mw-content-ltr">

 description_URL= https://hdl.loc.gov/loc.music/eadmus.mu010024 Commons category|Adolph Bolmm}*
 Official website|http://www.AdolphBolm.com
*[https://www.loc.gov/loc/lcib/0502/bolm.html Wandering Dancer: Adolph Bolm Materials Donated to Music Division of the Library of Congress]
</div>

==הערות שוליים==

קטגוריה:רקדנים רוסים
קטגוריה:רקדנים אמריקאים
קטגוריה:כוריאוגרפים רוסים
קטגוריה:כוריאוגרפים אמריקאים
קטגוריה:ילידי 1884
קטגוריה:נפטרים ב-1951
יאקוב סטין כריסטנסן

יאקוב סטין כריסטנסן (בדנית: Jacob Steen Christensen; נולד ב-25 ביוני 2001 בקופנהגן שבדנמרק) הוא כדורגלן דני המשחק בעמדת הקשר האחורי בקבוצת פ.צ. קלן מהבונדסליגה.

== קריירת מועדונים ==
כריסטנסן גדל במחלקות הנוער של אקדמיסק בולקלוב ונורשלן. בשנת 2018 החל לשחק בקבוצה הבוגרת של המועדון במסגרת ליגת העל הדנית, ובסך הכל ערך 141 הופעות ליגה במדי המועדון, בהן הבקיע שער אחד.

ב-15 ביוני 2023 חתם כריסטנסן על חוזה לשלוש שנים בפ.צ. קלן מהבונדסליגה.

== קישורים חיצוניים ==

== הערות שוליים ==

קטגוריה:כדורגלנים דנים
קטגוריה:קשרי כדורגל דנים
קטגוריה:כדורגלני נורשלן
קטגוריה:כדורגלני פ.צ. קלן
קטגוריה:דנים שנולדו ב-2001
לייטון קלארקסון

לייטון אואן קלארקסון (באנגלית: Leighton Owen Clarkson; נולד ב-19 באוקטובר 2001 בבלקברן שבאנגליה) הוא כדורגלן אנגלי המשחק בעמדת הקשר האחורי בקבוצת אברדין מליגת העל הסקוטית.

== קריירת מועדונים ==
קלארקסון גדל במחלקת הנוער של ליברפול. ב-17 בדצמבר 2019 ערך את הופעת הבכורה שלו בקבוצה הבוגרת של המועדון, בהפסד 0–5 לאסטון וילה במסגרת גביע הפוטבול ליג.

ב-16 באוגוסט 2021 הושאל קלארקסון למשך עונה אחת לבלקברן רוברס מהפוטבול ליג צ'מפיונשיפ. הוא ערך שבע הופעות ליגה במדי המועדון, והשאלתו הסתיימה ב-2 בינואר 2022.

בתחילת חודש אוגוסט 2022 הושאל קלארקסון למשך עונה אחת לאברדין מליגת העל הסקוטית. ב-6 באוגוסט ערך את הופעת הבכורה שלו במועדון, בניצחון 1–4 על סנט מירן במסגרת המחזור השני בליגה לעונת . במשחק זה הבקיע את שער הבכורה שלו במועדון. הוא ערך 34 הופעות ליגה במדי המועדון, בהן הבקיע חמישה שערים. ב-15 ביוני 2023 חתם על חוזה קבוע לארבע שנים במועדון.

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני ליברפול
קטגוריה:כדורגלני בלקברן רוברס
קטגוריה:כדורגלני אברדין
קטגוריה:אנגלים שנולדו ב-2001
עלי צברי

עלי צברי (בערבית: على صبرى; 30 באוגוסט 1920 – 3 באוגוסט 1991) היה מדינאי ואיש צבא מצרי ממוצא טורקי. כיהן בשלל תפקידים בכירים תחת שלטונו של גמאל עבד אל נאצר, בין היתר בתור ראש ממשלת מצרים וסגן נשיא מצרים. תומך בולט של העמקת הקשרים בין מצרים לברית המועצות. הודח מעמדת המפתח שלו במהלך טיהור פוליטי שביצע נשיא מצרים אנואר סאדאת במאי 1971.

צברי נולד למשפחה אמידה ממוצא טורקי-צ'רקסי. סבו היה אחד מתומכיו הכספיים העיקריים של אחמד עוראבי, יוזם מרד עוראבי, ודודו היה בין מייסדי מפלגת אל-ופד ומנהל הבנק הלאומי של מצרים. צברי היה אחד השותפים למהפכת הקצינים החופשיים בשנת 1952. הוא כיהן כראש המודיעין הצבאי, ראש הממשלה וסגן נשיא מצרים, נשא בדרגת מֻשיר (מקבילה לפילדמרשל) ונחשב לאיש אמונו ואחד המקורבים לנשיא נאצר. לאחר מפלת מצרים במלחמת ששת הימים, צברי היה בין התומכים העיקריים בהעמקת קשריה של מצרים עם ברית המועצות, במיוחד על רקע מלחמת ההתשה. צברי היה אידאולוג סוציאליסט, מה שהשפיע על אהדתו לברית המועצות. בין השנים 1965 ל-1968 כיהן כמזכיר הכללי של איחוד הסוציאליסטים הערבים, מפלגת השלטון והמפלגה החוקית היחידה במצרים.

לאחר מותו של נאצר, צברי תמך במינויו של אנואר סאדאת כמעין מועמד פשרה, ונשאר בתפקיד סגן הנשיא לאחר מינויו של סאדאת ליורשו של נאצר. ההערכה הרווחת בקרב צברי ומכריו הייתה שסאדאת הוא אדם חלש ואפרורי, שלא יוכל לבסס את שלטונו בצורה עצמאית ויהיה נתון להשפעתו של צברי ובכירים נוספים בממשל. הערכת חסר וזלזול זה בסאדאת עלה לצברי ותומכיו במעמדם, ובמאי 1971 ביצע סאדאת את "מהפכת התיקונים", הוציא לפועל טיהור פוליטי ובראשו הדיח את עלי צברי מכל תפקידיו וגינה אותו "סוכן סובייטי".

== לקריאה נוספת ==
* יואב גלבר, התשה – המלחמה שנשכחה, הוצאת דביר, 2017
* יואב גלבר, רהב – דרכה של ישראל אל מלחמת יום הכיפורים, הוצאת כנרת זמורה-דביר, 2021

== קישורים חיצוניים ==

<div class="mw-content-ltr">
* [https://www.washingtonpost.com/archive/local/1991/08/05/ali-sabry-former-egyptian-vice-president/30e8be47-87ca-4ce0-99f4-92ebf319f7dc/ Richard Pearson, Ali Sabry, Former Egyptian Vice President, The Washington Post, August 5th 1991]
</div>

קטגוריה:אנשי צבא מצרים
קטגוריה:פוליטיקאים מצרים
קטגוריה:אנואר סאדאת
קטגוריה:ראשי ממשלת מצרים
קטגוריה:סגני נשיאי מצרים
קטגוריה:מצרים שנולדו ב-1920
קטגוריה:מצרים שנפטרו ב-1991
קרלוס אוגוסטו

קרלוס אוגוסטו זופולאטו נבס (בפורטוגזית: Carlos Augusto Zopolato Neves; נולד ב-7 בינואר 1999 בקמפינאס שבסאו פאולו, ברזיל) הוא כדורגלן ברזילאי המשחק בעמדת המגן השמאלי בקבוצת אינטר מילאנו מהסרייה א' בהשאלה ממונצה.

== קריירת מועדונים ==
קרלוס גדל במחלקת הנוער של קורינתיאנס. הוא ערך 34 הופעות ליגה במדי הקבוצה הבוגרת של המועדון במסגרת ליגת העל הברזילאית, בהן הבקיע שער אחד.

ב-28 באוגוסט 2020 חתם קרלוס במונצה, העולה החדשה לסרייה ב'. בתום עונת העפיל עם המועדון לסרייה א'. ב-13 באוגוסט 2022 ערך את הופעת הבכורה שלו בסרייה א', בהפסד 1–2 לטורינו במסגרת המחזור הראשון לעונת 2022/2023. ב-9 באוקטובר הבקיע את שער הבכורה שלו בליגה, בניצחון 0–2 על ספציה במסגרת המחזור התשיעי. בעונתו הראשונה בסרייה א' ערך 35 הופעות ליגה, בהן הבקיע ששה שערים. ב-15 באוגוסט 2023 הושאל לאינטר מילאנו לעונה אחת.

== תארים ==

; אינטר מילאנו

* אליפות: 2023/2024

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:כדורגלני קורינתיאנס
קטגוריה:כדורגלני מונצה
קטגוריה:כדורגלני אינטר מילאנו
קטגוריה:כדורגלני נבחרת ברזיל
קטגוריה:ספורטאים ברזילאים באיטליה
קטגוריה:ברזילאים שנולדו ב-1999
טאנגי קוליבאלי

טאנגי קוליבאלי (בצרפתית: Tanguy Coulibaly; נולד ב-18 בפברואר 2001 בסוור שבצרפת) הוא כדורגלן צרפתי המשחק בעמדת קשר הכנף.

== קריירת מועדונים ==
קוליבאלי גדל במחלקת הנוער של פריז סן-ז'רמן.

ב-2 ביולי 2019 חתם קוליבאלי על חוזה לארבע שנים בשטוטגרט מהבונדסליגה השנייה. הוא ערך 68 הופעות ליגה במדי המועדון במסגרת הבונדסליגה והבונדסליגה השנייה, בהן הבקיע ששה שערים. בתום עונת 2022/2023 שוחרר מהמועדון.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני שטוטגרט
קטגוריה:כדורגלני מונפלייה
קטגוריה:צרפתים שנולדו ב-2001
פביאנו פאריזי

פביאנו פאריזי (באיטלקית: Fabiano Parisi; נולד ב-9 בנובמבר 2000 בסולופרה שבאיטליה) הוא כדורגלן איטלקי המשחק בעמדת המגן השמאלי בקבוצת אמפולי מהסרייה א'.

== קריירת מועדונים ==
פאריזי גדל במחלקות הנוער של פרו אירפיניה, ויגור פרקונטי ובנוונטו. בעונת הושאל פאריזי לאבלינו מהסרייה ד'. בתום עונה זו העפילה אבלינו לסרייה ג', ופאריזי חתם על חוזה קבוע במועדון.

ב-22 בספטמבר 2020 חתם פאריזי על חוזה לשלוש שנים באמפולי מהסרייה ב'. בתום עונתו הראשונה במועדון העפילה אמפולי לסרייה א'. ב-17 באוקטובר 2021 ערך פאריזי את הופעת הבכורה שלו בסרייה א', בהפסד 1–4 לאטאלנטה במסגרת המחזור השמיני לעונת 2021/2022.

== קריירה בינלאומית ==
פאריזי נכלל בסגל נבחרת איטליה עד גיל 21 לטורניר אליפות אירופה עד גיל 21 בשנת 2023.

== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:מגני כדורגל איטלקים
קטגוריה:כדורגלני בנוונטו
קטגוריה:כדורגלני אבלינו
קטגוריה:כדורגלני אמפולי
קטגוריה:איטלקים שנולדו ב-2000
קייטו נקמורה

קייטו נקמורה (ביפנית: 中村 敬斗; נולד ב-28 ביולי 2000 באביקו שביפן) הוא כדורגלן יפני המשחק בעמדת קשר הכנף בקבוצת סטאד ריימס ובנבחרת יפן.

== קריירת מועדונים ==
נקמורה גדל במחלקת הנוער של מיצובישי יווה. ב-26 בדצמבר 2017 חתם ב-גמבה אוסקה מליגת העל היפנית. הוא ערך 24 הופעות ליגה במדי המועדון, בהן הבקיע שער אחד.

ב-22 ביולי 2019 הושאל נקמורה למשך עונת 2019/2020 לטוונטה מליגת העל ההולנדית. ב-3 באוגוסט ערך את הופעת הבכורה שלו במועדון, בתיקו 1-1 נגד פ.ס.וו. איינדהובן במסגרת המחזור הראשון בליגה. במשחק זה הבקיע את שער הבכורה שלו במועדון. הוא ערך 17 הופעות ליגה במהלך תקופת ההשאלה, בהן הבקיע ארבעה שערים.

ב-1 ביולי 2020 הושאל נקמורה לסנט טרוידן מליגת העל הבלגית. ב-9 באוגוסט ערך את הופעת הבכורה שלו במועדון, בניצחון 1–2 על גנט במסגרת המחזור הראשון בליגה. ב-12 בדצמבר הבקיע את שערו היחיד במועדון, בהפסד 1–2 למוסקרון במסגרת המחזור ה-11 בליגה. הוא ערך חמש הופעות ליגה במדי המועדון, בהן הבקיע שער אחד.

ב-8 בפברואר 2021 הושאל נקמורה לג'וניורס פאשינג מהליגה האוסטרית השנייה. הוא ערך 14 הופעות ליגה במדי המועדון, בהן הבקיע חמישה שערים.

ב-11 באוגוסט 2021 חתם נקמורה על חוזה לשלוש שנים בל.א.ס.ק. לינץ מהבונדסליגה האוסטרית. בשתי העונות הראשונות שלו במועדון ערך 53 הופעות ליגה, בהן הבקיע 20 שערים.

ב-10 באוגוסט 2023 חתם בסטאד ריימס מהליג 1.

== קריירה בינלאומית ==
ב-24 במרץ 2023 ערך נקמורה את הופעת הבכורה שלו בנבחרת יפן, בתיקו 1-1 נגד נבחרת אורוגוואי במשחק ידידות. ב-15 ביוני הבקיע את שער הבכורה שלו בנבחרת, בניצחון 0–6 על נבחרת אל סלוודור במשחק ידידות.

נכלל בסגל נבחרת יפן לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני גמבה אוסקה
קטגוריה:כדורגלני טוונטה
קטגוריה:כדורגלני סנט טרוידן
קטגוריה:כדורגלני ל.א.ס.ק. לינץ
קטגוריה:כדורגלני נבחרת יפן
קטגוריה:כדורגלני גביע אסיה 2023
קטגוריה:כדורגלני סטאד ריימס
קטגוריה:יפנים שנולדו ב-2000
דוידה פרטזי

דוידה פרטזי (באיטלקית: Davide Frattesi; נולד ב-22 בספטמבר 1999 ברומא שבאיטליה) הוא כדורגלן איטלקי המשחק בעמדת הקשר בקבוצת אינטר מהסרייה א' ובנבחרת איטליה.

== קריירת מועדונים ==
פרטזי גדל במחלקות הנוער של לאציו ורומא. ב-13 ביולי 2017 חתם בססואולו מהסרייה א'. ב-20 בדצמבר ערך את הופעת הבכורה שלו במועדון, בהפסד 1–2 לאטאלנטה במסגרת שמינית הגמר של קופה איטליה לעונת . בשלוש העונות הבאות הושאל פרטזי לקבוצות אסקולי, אמפולי ומונצה מהסרייה ב'.

לקראת עונת 2021/2022 חזר פרטזי לססואולו. ב-21 באוגוסט 2021 ערך את הופעת הבכורה שלו בסרייה א', בניצחון 3-2 על הלאס ורונה במסגרת המחזור הראשון. ב-23 באוקטובר הבקיע את שער הבכורה שלו בליגה, בניצחון 1–3 על ונציה במסגרת המחזור התשיעי.

ב-6 ביולי 2023 הושאל לאינטר.

== קריירה בינלאומית ==
ב-4 ביוני 2022 ערך פרטזי את הופעת הבכורה שלו בנבחרת איטליה, בתיקו 1-1 נגד נבחרת גרמניה במסגרת ליגת האומות 2022/2023. ב-18 ביוני 2023 הבקיע את שער הבכורה שלו בנבחרת, בניצחון 2–3 על נבחרת הולנד במסגרת המשחק על המקום השלישי בליגת האומות 2022/2023.

== תארים ==
; אינטר מילאנו

* אליפות: 2023/2024

== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:רומא: כדורגלנים
קטגוריה:כדורגלני ססואולו
קטגוריה:כדורגלני אסקולי
קטגוריה:כדורגלני אמפולי
קטגוריה:כדורגלני מונצה
קטגוריה:כדורגלני אינטר מילאנו
קטגוריה:כדורגלני נבחרת איטליה
קטגוריה:כדורגלני יורו 2024
קטגוריה:איטלקים שנולדו ב-1999
שורנדי סמבו

שורנדי רוג'ריו סמבו (בהולנדית: Shurandy Ruggerio Sambo; נולד ב-19 באוגוסט 2001 בחלדרופ שבהולנד) הוא כדורגלן הולנדי המשחק בעמדת המגן הימני בקבוצת פ.ס.וו. איינדהובן מליגת העל ההולנדית.

== קריירת מועדונים ==
סמבו גדל במחלקת הנוער של פ.ס.וו. איינדהובן. בשנת 2020 החל לשחק בקבוצת המילואים של המועדון. ב-16 במאי 2021 ערך את הופעת הבכורה שלו בקבוצה הראשונה של המועדון, בתיקו 1-1 נגד אוטרכט במסגרת המחזור ה-34 בליגת העל ההולנדית לעונת 2020/2021.

ב-4 באוגוסט 2022 הושאל סמבו למשך עונת 2022/2023 לספרטה רוטרדם מליגת העל ההולנדית. ב-14 באוגוסט ערך את הופעת הבכורה שלו במועדון, בהפסד 3-2 לא.ז. אלקמאר במסגרת המחזור השני בליגה. ב-15 באפריל 2023 הבקיע את שער הבכורה שלו במועדון, בניצחון 0–4 על הירנפיין במסגרת המחזור ה-29 בליגה. בסך הכל ערך 34 הופעות ליגה במדי המועדון, בהן הבקיע שני שערים.

== קריירה בינלאומית ==
סמבו נכלל בסגל נבחרת הולנד עד גיל 21 לטורניר אליפות אירופה עד גיל 21 בשנת 2023.

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני פ.ס.וו. איינדהובן
קטגוריה:כדורגלני ספרטה רוטרדם
קטגוריה:הולנדים שנולדו ב-2001
מורטן יולמן

מורטן יולמן (בדנית: Morten Hjulmand; נולד ב-25 ביוני 1999 בקסטרופ שבדנמרק) הוא כדורגלן דני המשחק בעמדת הקשר האחורי בקבוצת ספורטינג ליסבון מליגת העל הפורטוגלית ובנבחרת דנמרק.

== קריירת מועדונים ==
יולמן גדל במחלקת הנוער של פ.צ. קופנהגן. ב-13 במאי 2018 חתם יולמן באדמירה ואקר מדלינג מהבונדסליגה האוסטרית. הוא ערך 68 הופעות ליגה במדי המועדון, בהן הבקיע שער אחד.

ב-16 בינואר 2021 חתם יולמן על חוזה לשלוש שנים וחצי בלצ'ה מהסרייה ב'. בתום עונת העפיל עם המועדון לסרייה א'. ב-13 באוגוסט 2022 ערך את הופעת הבכורה שלו בסרייה א', בהפסד 1–2 לאינטר מילאנו במסגרת המחזור הראשון לעונת 2022/2023.

== קריירה בינלאומית ==
ב-7 בספטמבר 2023 ערך יולמן את הופעת הבכורה שלו בנבחרת דנמרק, בניצחון 4-0 על נבחרת סן מרינו במסגרת מוקדמות יורו 2024.

נכלל בסגל נבחרת דנמרק לטורניר יורו 2024.

== קישורים חיצוניים ==

== הערות שוליים ==

קטגוריה:כדורגלנים דנים
קטגוריה:קשרי כדורגל דנים
קטגוריה:כדורגלני אדמירה ואקר
קטגוריה:כדורגלני לצ'ה
קטגוריה:כדורגלני ספורטינג ליסבון
קטגוריה:כדורגלני נבחרת דנמרק
קטגוריה:כדורגלני יורו 2024
קטגוריה:ספורטאים זרים באוסטריה
קטגוריה:ספורטאים דנים באיטליה
קטגוריה:ספורטאים זרים בפורטוגל
קטגוריה:דנים שנולדו ב-1999
רוז'ריו (כדורגלן)

רוז'ריו אוליביירה דה סילבה (בפורטוגזית: Rogério Oliveira da Silva; נולד ב-13 בינואר 1998 בנוברס שבברזיל) הוא כדורגלן ברזילאי המשחק בעמדת המגן השמאלי בקבוצת וולפסבורג מהבונדסליגה.

== קריירת מועדונים ==
רוז'ריו גדל במחלקות הנוער של מועדון ספורט אינטרנסיונל, ססואולו ויובנטוס. הוא הושאל מיובנטוס לססואולו במשך שתי עונות, ושיחק עם המועדון בסרייה א'. בתום תקופת ההשאלה חתם על חוזה קבוע במועדון.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:כדורגלני יובנטוס
קטגוריה:כדורגלני ססואולו
קטגוריה:ברזילאים שנולדו ב-1998